|  |  |
| --- | --- |
| **Broj RKP-a:** | **54181** |
| **Matični broj:** | **5952026** |
| **OIB:** | **43609566625** |
| **Naziv obveznika:** | **MINISTARSTVO DEMOGRAFIJE I USELJENIŠTVA** |
| **Pošta i mjesto:** | **10000 ZAGREB** |
| **Ulica i kućni broj:** | **ULICA GRADA VUKOVARA 23** |
| **Razdjel:** | **087** |
| **Glava:** | **08705** |
| **Šifra djelatnosti:** | **8411 Opće djelatnosti javne uprave** |
| **Šifra grada:** | **133 Županija: GRAD ZAGREB, grad/općina: GRAD ZAGREB** |
| **Razina:** | **11** |

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 17. SVIBNJA DO 31. PROSINCA 2024. GODINE**

Sukladno odredbama članka Pravilnika o financijskom izvještavanju u proračunskom računovodstvu (Narodne novine br. 37/22) sačinjene su bilješke odnosno objašnjenja uz financijske izvještaje za razdoblje 17. svibnja do 31. prosinca 2024. godine Ministarstva demografije i useljeništva.

Zakonom o izmjenama i dopunama Zakona o ustrojstvu i djelokrugu tijela državne uprave (Narodne novine, broj 57/24 od 16. svibnja 2024.) koji je donio Hrvatski sabor na sjednici 16. svibnja 2024. ustrojena su ministarstva, središnji državni uredi i državne upravne organizacije te određen njihov djelokrug. Slijedom navedenog, Središnji državni ured za demografiju i mlade prestao je s radom, a poslove demografije preuzelo je novo Ministarstvo demografije i useljeništva, dok je poslove, financijska sredstva, prava i obveze i državne službenike koji se odnose na unapređenje kvalitete života mladih preuzelo Ministarstvo znanosti i obrazovanja koje je nastavilo s radom kao Ministarstvo znanosti, obrazovanja i mladih.

Ministarstvo demografije i useljeništva preuzelo je poslove, opremu, pismohranu, sredstva za rad, financijska sredstva, prava i obveze, kao i državne službenike i namještenike iz djelokruga Središnjeg državnog ureda za Hrvate izvan Republike Hrvatske koji se odnose na stvaranje uvjeta za povratak i useljavanje pripadnika hrvatskog useljeništva (dijaspore) u Republiku Hrvatsku i njihovo uključivanje u gospodarski i društveni život u Republici Hrvatskoj.

Ministarstvo znanosti, obrazovanja i mladih preuzelo je 7 državnih službenika, a Ministarstvo demografije i useljeništva 44 državna službenika i namještenika i 1 državnog dužnosnika od Središnjeg državnog ureda za demografiju i mlade. Od Središnjeg državnog ureda za Hrvate izvan Republike Hrvatske preuzeto je 9 državnih službenika.

 Na dan 31. prosinca 2024. u Ministarstvu demografije i useljeništva zaposlena su 3 dužnosnika, 56 službenika i 1 namještenik.

Odgovorna osoba Ministarstva demografije i useljeništva je ministar Ivan Šipić.

Financijski izvještaji koji se sastavljaju za razdoblje od 17. svibnja do 31. prosinca 2024. godine jesu:

* Izvještaj o prihodima i rashodima, primicima i izdacima na obrascu PR – RAS
* Bilanca na obrascu BILANCA
* Izvještaj o rashodima prema funkcijskoj klasifikaciji na obrascu RAS-funkcijski
* Izvještaj o promjenama u vrijednosti i obujmu imovine i obveza na obrascu P-VRIO
* Izvještaj o obvezama na obrascu OBVEZE
* Bilješke

Sukladno uputi Ministarstva financija kod sastavljanja financijskih izvještaja u svim obrascima stupac „Ostvareno u izvještajnom razdoblju prethodne godine“ ne unose se podaci, a u stupac „Ostvareno u izvještajnom razdoblju tekuće godine“ podaci za razdoblje 17. svibnja do 31. prosinca 2024. godine.

Podaci za popunjavanje financijskih izvještaja dobiveni su iz Glavne knjige koju informatički podržava program KONTO.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – PR-RAS**

**PRIHODI POSLOVANJA**

Ministarstvo demografije i useljeništva za razdoblje 17. svibnja do 31. prosinca 2024. godine u svom poslovanju ostvarilo je prihode u ukupnom iznosu od 228.654.918,55 EUR.

ŠIFRA 6148 Naknade za priređivanje igara na sreću ***–*** ostvareni su prihodi u iznosu od 481.862,59 EUR, Klasificirani na izvoru financiranja 41. Prihodi se ostvaruju temeljem Zakona o igrama na sreću, čl.8 i Uredbe o kriterijima za utvrđivanje korisnika i načinu raspodjele dijela prihoda od igara na sreću, čl. 2. i 3. za provođenje aktivnosti Provedba mjera obiteljske i populacijske politike.

ŠIFRA 6323 Tekuće pomoći od institucija i tijela EU ***–*** ostvareni prihodi u iznosu 9.160,86 EUR odnose se na sredstva primljena na temelju tekućih pomoći od institucija i tijela EU, izvor 561 vezano za pozive unutar prioritetne osi 2 Socijalno uključivanje u okviru Operativnog programa Učinkoviti ljudski potencijali 2014.-2020. godine za isplatu po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja. Donijete su odluke o financiranju, potpisani su ugovori o dodjeli sredstava s prihvatljivim prijaviteljima - dječji vrtići, jedinice lokalne samouprave (JLS).

ŠIFRA 6417 Prihodi iz dobiti trgovačkih društava, kreditnih i ostalih financijskih institucija po posebnim propisima ***–*** ostvareni su prihodi u iznosu od 29.127,30 EUR. Klasificirani na izvoru financiranja 41. Prihodi ostvareni iz dobiti Hrvatske lutrije temeljem Zakona o igrama na sreću, čl.8 i Uredbe o kriterijima za utvrđivanje korisnika i načinu raspodjele dijela prihoda od igara na sreću, čl. 2. i 3. za provođenje aktivnosti Provedba mjera obiteljske i populacijske politike.

ŠIFRA 67 Prihodi iz nadležnog proračuna i od HZZO-a na temelju ugovornih obveza – ostvareni prihodi u ukupnom iznosu od 228.134.767,79 EUR klasificirani na izvoru financiranja 11 i 12. Odnose se na sredstva za financiranje rashoda za zaposlene, materijalnih rashoda, financijskih rashoda, naknada građanima i kućanstvima u novcu u iznosu od 228.067.568,77 EUR-a i 67.199,02 EUR za financiranje rashoda za nabavu nefinancijske imovine.

**RASHODI POSLOVANJA**

Poslovanje Ministarstva obavlja se preko jedinstvenog računa državne riznice IBAN: HR1210010051863000160.

Ministarstvo je u razdoblju 17. svibnja do 31. prosinca 2024. godine u svom poslovanju ostvarilo rashode u ukupnom iznosu od 251.872.388,55 EUR-a.

ŠIFRA 31 Rashodi za zaposlene – iznose 1.439.290,91 EUR-a. Obračun plaća obavlja se putem COP-a sukladno Zakonu o plaćama u državnim i javnim službama i Kolektivnom ugovoru za državne službenike i namještenike. Isplaćene su plaće i doprinosi za zdravstveno osiguranje za svibanj 2024. godine (do 16. svibnja za Središnji državni ured za demografiju i mlade i od 17. svibnja za Ministarstvo), prekovremeni rad zbog povećanog obujma poslova, jubilarne nagrade, božićnica za 2024. godinu, dar za djecu do 15 godina povodom Sv. Nikole, otpremnina zbog odlaska u mirovinu, regres za godišnji odmor za 2024. i naknada za neiskorišteni godišnji odmor djelatnici kojoj je prestao radni odnos.

ŠIFRA 32 Materijalni rashodi – ostvareni rashodi u iznosu 653.582,95 EUR-a i odnose se na:

*321 Naknade troškova zaposlenima* u iznosu od 42.818,87 EUR-a (troškovi službenih putovanja, naknade za prijevoz na posao i s posla, naknada za odvojeni život, stručno usavršavanje službenika i naknada za korištenje privatnog automobila u službene svrhe).

*322 Rashodi za materijal i energiju* iznose 27.070,60 EUR (uredski materijal, pretplate na časopise, sredstava za čišćenje i održavanje, materijal za higijenske potrebe i njegu, električna energija za poslovni prostor u Palmotićevoj i Trg Nevenke Topalušić 1, troškove grijanja, gorivo za službene automobile i materijal i dijelovi za tekuće i investicijsko održavanje građevinskih objekata i transportnih sredstava).

*323 Rashodi za usluge* iznose 550.488,53 EUR-a.

Usluge telefona, interneta i poštanskih usluga za razdoblje svibanj do prosinac 2024. u iznosu od 22.590,89 EUR

Usluge tekućeg i investicijskog održavanja građevinskih objekata (Trg Nevenke Topalušić 1) i postrojenja i opreme (povezivanje internet vezom Palmotićevu i 11. kat zgrade na Trgu Nevenke Topalušić, servis klima uređaja, održavanje dizala) u iznosu od 13.260,00.

Usluge promidžbe i informiranja u iznosu od 39.949,70 EUR odnose se na nabavu promidžbenog materijala za održanu konferenciju „Demografija u fokusu: Istraživanje lokalnih i regionalnih perspektiva“, kampanju e-Dječja kartica „Mudrica“ i promidžbeni materijal sa logom Ministarstva za potrebe javnih događanja u organizaciji Ministarstva demografije i useljeništva. Promidžba na društvenim mrežama kampanje ravnopravnog roditeljstva, praćenje hrvatskih medija, video spot za natječaj „Poslodavac prijatelj obitelji“.

Komunalne usluge u iznosu od 2.086,15 EUR za režijske troškove (voda, odvoz otpada, komunalnu i vodnu naknadu za poslovne prostore na lokacijama Palmotićeva i Trg Nevenke Topalušić)

Zakupnine i najamnine u iznosu od 183.968,51 EUR odnose se na troškove najma poslovnog prostora i parkirnih mjesta za studeni i prosinac (Ministarstvo se tijekom studenog 2024. preselilo na novu lokaciju – Ulica grada Vukovara 23), najam uređaja za ispis za potrebe redovnog poslovanja, najam licenci za knjigovodstveni program, licence za zoom workplace business, jednogodišnje licence za Microsoft-ov softver, najam četiri automobila za službene potrebe i najam aparata za vodu.

Zdravstvene i veterinarske usluge u iznosu od 371,60 EUR-a odnose se na obavljene sistematske preglede za tri djelatnice.

Intelektualne i osobne usluge iznose 92.165,56 EUR-a i odnose se na isplatu naknade po Ugovoru o autorskom djelu za obavljene usluge kreiranja i održavanja kviza u sklopu obilježavanja Međunarodnog dana obitelji, te objava na društvenim mrežama, isplate naknada po Ugovoru o djelu za svibanj do prosinac 2024., isplate naknada posebnim savjetnicima Ministra, lekture i prijevodi stručnih tekstova i prezentacija za potrebe sudjelovanja na konferencijama, usluge studenata preko studentskih ugovora radi povećanog obujma poslova i preseljenja na novu lokaciju, analize i istraživanja za potrebe konferencija.

Računalne usluge odnose se na održavanje i nadogradnju web aplikacija i portala, održavanje informacijskog sustava, FINA mjesečni paketi i korištenje servisa, održavanje knjigovodstvenog programa u ukupnom iznosu od 87.346,38 EUR-a.

Ostale usluge u iznosu od 108.749.74 EUR čine rashodi za grafičke i tiskarske usluge tiska posjetnica i dizajn, priprema i tisak display platna Ministarstva, naljepnica za govornicu u dvorani, grafička priprema i tisak promotivnih letaka, slikovnice „Mudrica“, Demografskog pojmovnika, čestitki. Usluge čišćenja poslovnih prostora u Palmotićevoj i Trg Nevenke Topalušić koji se podmiruju nalogom za preknjiženje sa Središnjim državnim uredom za Hrvate izvan RH i Ministarstvom rada, čišćenje poslovnih prostora na lokaciji Ulica grada Vukovara 23. Usluge tjelesne zaštite, pranje službenih automobila, objave oglasa za natječaje, selidba uredskog namještaja, informatičke opreme i dokumentacije sa lokacije Trg Nevenke Topalušić u Ulicu grada Vukovara 23.

*324 Naknade troškova osobama izvan radnog odnosa* sadrže troškove službenih putovanja vanjskih suradnika za sudjelovanja na konferencijama iz aktivnosti koje provodi Ministarstvo u iznosu od 3.390,64 EUR.

*329 Ostali nespomenuti rashodi poslovanja* iznose 29.814,31 EUR i odnose se na troškove reprezentacije za potrebe Kabineta ministra, svečano potpisivanje ugovora sa stipendistima, održan sastanak Vijeća za demografsku revitalizaciju, trošak sudskog postupka temeljem presuda Ustavnog suda (korisnici novčane pomoći za roditelja odgojitelja temeljem Odluke o novčanoj pomoći za roditelja odgojitelja iz 2016. i 2018., zastupani po opunomoćeniku, podnijeli su Gradu Zagrebu zahtjeve za izdavanje klauzule pravomoćnosti i izvršnosti na Zaključke/Rješenja Grada Zagreba. Grad Zagreb je navedenim korisnicima odgovorio dopisima u kojima navodi da nije moguće udovoljiti zahtjevu stranaka jer akt o ostvarivanju novčane pomoći za roditelja odgojitelja nije donesen u upravnom postupku budući da se ne radi o upravnoj stvari, slijedom čega su korisnice/i podnijele žalbe Ministarstvu pravosuđa i uprave, koje je predmetne zahtjeve ustupilo Središnjem državnom uredu za demografiju i mlade, nakon čega su korisnici novčane pomoći podnijeli tužbe Upravnom sudu u Zagrebu radi šutnje uprave. Konkretno, radi se o ukupno 25 predmeta u kojima je Upravni sud u Zagrebu donio presude kojima je naloženo Središnjem državnom uredu za demografiju i mlade da u roku od 60 dana od dana dostave pravomoćne presude donese odluku o žalbi tužitelja/ice te da tužitelju/ici naknadi troškove upravnog spora u iznosu 1.244,28 eura odnosno 621,88 eura. Postupajući po presudama Upravnog suda u Zagrebu Središnji državni ured za demografiju i mlade donio je rješenja u svih 25 predmeta, nakon čega su žalitelji/ice postupajući po uputi o pravnom lijeku u rješenjima tužili Središnji državni ured za demografiju i mlade. Navedeni sporovi se trenutno vode pred Upravnim sudom u Zagrebu). Isplaćeni su troškovi upravnog spora za jednu korisnicu. Plaćena je naknada s osnove neimovinske štete i troškovi radnog spora bivšem djelatniku Ministarstva socijalne politike i mladih temeljem presude Općinskog radno suda u Zagrebu.

ŠIFRA 34 Financijski rashodi – iznose 80,48 EUR-a i odnose se na plaćene zatezne kamate na troškove sudskih postupaka temeljem presuda Ustavnog suda i zatezne kamate iz poslovnih odnosa za neplaćene račune u dospijeću.

ŠIFRA 35 Subvencije **–** ostvareni su rashodi u iznosu od 148,48 EUR-a za nacionalno sufinanciranje i Europski socijalni fond za isplate po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima - dječji vrtići, jedinice lokalne samouprave (JLS). Jedan preostali ugovor jer je projekt završio sa 30. lipnja 2024.

ŠIFRA 36 Pomoći dane u inozemstvo i unutar općeg proračuna **–** ostvareni su rashodi u iznosu od 8.614.026,28 EUR-a za nacionalno sufinanciranje i Europski socijalni fond za isplate po ugovorima u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima - dječji vrtići, jedinice lokalne samouprave (JLS). Jedan preostali ugovor jer je projekt završio sa 30. lipnja 2024.

Temeljem Poziva za prijavu projekata usmjerenih uređenju i opremanju dječjih igrališta na javnim površinama jedinica lokalne samouprave za 2024. godinu dodijeljena su financijska sredstva u iznosu od 768.778,63 EUR-a, Poziva za prijavu projekata usmjerenih na poboljšanje materijalnih uvjeta u dječjim vrtićima u 2024. godini dodijeljena su financijska sredstva u iznosu od 3.063.174,51 EUR i Pilot projekta javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole dodijeljena su financijska sredstva u iznosu od 4.707.109,24 EUR-a.

ŠIFRA 37 Naknade građanima i kućanstvima na temelju osiguranja i druge naknade – ostvareni rashodi u ukupnom iznosu od 240.266.620,55 EUR-a sastoje se od isplata stipendija za tečaj učenja hrvatskog jezika za ljetni semestar 2023/2024. u iznosu od 258.514,27 EUR, rodiljnih i roditeljskih naknada i naknada za opremu za novorođenčad u iznosu od 239.507.880,36 EUR-a i iznosa od 500.225,92 EUR-a za refundaciju troškova izdanih prvih osobnih iskaznica u redovnom postupku djeci do 18 godina, s prijavljenim prebivalištem u Republici Hrvatskoj, provodi se nalogom za preknjiženje Ministarstvu unutarnjih poslova.

ŠIFRA 38 Ostali rashodi – rashodi u iznosu od 898.638,90 EUR-a odnose se na isplate udrugama i fizičkim osobama po Ugovorima o dodjeli financijske potpore projektima, temeljem Odluke o dodjeli financijske potpore za posebne potrebe i projekte od interesa za Hrvate izvan Republike Hrvatske za 2024. godinu u iznosu od 66.924,70 i Poziva za prijavu projekata udruga usmjerenih podršci roditeljstvu za 2024. godinu u iznosu od 831.714,20 EUR-a.

ŠIFRA Y001 Manjak prihoda poslovanja odnosi se na razliku između ukupnih prihoda poslovanja i ukupnih rashoda poslovanja evidentiranih u knjigama Ministarstva demografije i useljeništva. Prihodi se evidentiraju u trenutku kada su naplaćeni, a rashodi prema trenutku nastanka i isti će biti podmireni u slijedećem razdoblju.

ŠIFRA 92221 Manjak prihoda poslovanja – preneseni iznosi 4.953.987,92 EUR.

**RASHODI ZA NABAVU DUGOTRAJNE IMOVINE**

Ministarstvo je u razdoblju 17. svibnja do 31. prosinca 2024. godine u svom poslovanju ostvarilo rashode za nabavu nefinancijske imovine u ukupnom iznosu od 55.667,77 EUR.

ŠIFRA 42 Rashodi za nabavu proizvedene dugotrajne imovine – iznose 55.667,77 EUR-a i utrošeni su za nabavu informatičke opreme (prijenosna računala, printeri, monitori) za potrebe zamjene dotrajale opreme i zapošljavanje novih službenika, uredske stolice i uredski namještaj za opremanje dvorane za sastanke nakon preseljenja u nove prostore, nabave elektronskog sefa za potrebe Kabineta ministra, natpisne ploče Ministarstva, opremanje kuhinje za potrebe Kabineta ministra, barcod čitač za inventuru, službene mobitele i nadogradnju računovodstvenog programa Konto.

ŠIFRA 92222 Manjak prihoda od nefinancijske imovine – preneseni iznosi 25.768,41 EUR.

**PRIMICI I IZDACI**

Ministarstvo je u razdoblju 17. svibnja do 31. prosinca 2024. godine u svom poslovanju ostvarilo izdatke za financijsku imovinu i otplate zajmova u iznosu od 25.617,74 EUR

ŠIFRA 51 Izdaci za dane zajmove i depozite – iznose 25.617,74 EUR-a i odnose se na plaćanje jamčevnog pologa temeljem ugovora o zakupu poslovnog prostora na lokaciji Ulica grada Vukovara 23.

**Obavezni analitički podaci**

11 Stanje novčanih sredstava na početku izvještajnog razdoblja – iznosi 10.859,44 EUR-a i odnosi se na povrate rodiljnih i roditeljskih naknada koje je HZZO isplatio na krive tekuće račune ili zatvorene ili više obračunate i iste se vraćaju na transakcijski račun otvoren u FINA-i.

11 Stanje novčanih sredstava na kraju izvještajnog razdoblja – iznosi 126,76 EUR-a i odnosi se na povrat rodiljnih i roditeljskih naknada koje je HZZO isplatio na krive tekuće račune ili zatvorene ili više obračunate i iste se vraćaju na transakcijski račun otvoren u FINA-i na dan 31.12.2024. Zbog naknadnog povrata isti nije uplaćen u Državni proračun na stavku rashoda.

Z006 Prosječan broj zaposlenih u tijelima na osnovi stanja na početku i na kraju izvještajnog razdoblja (cijeli broj) – 58.

Z008 Prosječan broj zaposlenih u tijelima na osnovi sata rada (cijeli broj) – 43.

ŠIFRA 31214 Otpremnine – odnosi se na isplatu otpremnine zbog odlaska u mirovinu u iznosu od 2.337,98 EUR.

ŠIFRA 32121 Naknade za prijevoz na posao i s posla – odnosi se na isplate djelatnicima koji sukladno odredbama Kolektivnog ugovora ostvaruju pravo na isplatu naknade za prijevoz na posao i s posla u iznosu od 21.392,21 EUR.

ŠIFRA 32361 Obvezni i preventivni zdravstveni pregledi zaposlenika – obavljeni su sistematski pregledi za tri djelatnice u iznosu od 371,60 EUR-a.

ŠIFRA 32371 Autorski honorari – naknada po Ugovoru o autorskom djelu za obavljene usluge kreiranja i održavanja kviza u sklopu obilježavanja Međunarodnog dana obitelji, te objava na društvenim mrežama u iznosu od 3.367,72 EUR-a.

ŠIFRA 32372 Ugovori o djelu – isplatili su se ugovori o djelu za vanjske suradnike zbog povećanog obujma poslova (izrada analiza migracijskih procesa, analiza i priprema medijskog sadržaja, izrada te ažuriranje baze podataka i tablice za praćenje i evaluaciju programa, te pripremu, izradu i provođenje stručne analize, izravna komunikacija sa stipendistima na španjolskom i engleskom jeziku u okviru Programa učenja hrvatskog jezika u RH, računovodstveni poslovi zbog bolovanja i manjka djelatnika) u ukupnom iznosu od 60.324,89 EUR-a.

ŠIFRA 32377 Usluge agencija, studentskog servisa – zbog povećanog obujma poslova uslijed statusnih promjena angažirani su studenti preko studentskih ugovora za pomoćne poslove u administraciji i za potrebe preseljenja na novu lokaciju u iznosu od 16.847,95 EUR.

ŠIFRA 36315 Tekuće pomoći gradskim proračunima – iznos od 2.303.142,07 EUR-a odnosi se na isplatu gradu po ugovoru u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima – gradovi (JLS). Jedan preostali ugovor jer je projekt završio sa 30. lipnja 2024.

Temeljem Poziva za prijavu projekata usmjerenih uređenju i opremanju dječjih igrališta na javnim površinama jedinica lokalne samouprave za 2024. godinu i Pilot projekta javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole.

ŠIFRA 36316 Tekuće pomoći općinskim proračunima – iznos od 3.174.362,43 EUR-a odnosi se na isplatu općinama temeljem Poziva za prijavu projekata usmjerenih uređenju i opremanju dječjih igrališta na javnim površinama jedinica lokalne samouprave za 2024. godinu i Pilot projekta javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole.

ŠIFRA 36325 Kapitalne pomoći gradskim proračunima – iznos od 969.521,68 EUR-a odnosi se na isplatu gradovima temeljem Poziva za prijavu projekata usmjerenih na poboljšanje materijalnih uvjeta u dječjim vrtićima u 2024. godini.

ŠIFRA 36326 Kapitalne pomoći općinskim proračunima – iznos od 2.093.652,83 EUR-a odnosi se na isplatu općinama temeljem Poziva za prijavu projekata usmjerenih na poboljšanje materijalnih uvjeta u dječjim vrtićima u 2024. godini.

ŠIFRA 36816 Tekuće pomoći gradskim proračunima temeljem prijenosa EU sredstava – odnosi se na financiranje iz Europskog socijalnog fonda za isplatu po ugovoru u okviru poziva Unaprjeđenja usluga za djecu u sustavu ranog i predškolskog odgoja i obrazovanja iz Operativnog programa učinkovitosti Ljudski potencijali 2014.-2020. godine koji su potpisani s prihvatljivim prijaviteljima - dječji vrtići, gradovi (JLS). Jedan preostali ugovor jer je projekt završio sa 30. lipnja 2024.

ŠIFRA 37215 Stipendije i školarine – isplata u iznosu od 258.514,27 EUR-a za stipendije za tečaj učenja hrvatskog jezika za ljetni semestar 2023/2024. temeljem sklopljenih ugovora i potvrda o završenom tečaju.

ŠIFRA 37217 Porodiljne naknade i oprema za novorođenčad – isplate rodiljnih i roditeljskih naknada i opreme za novorođeno dijete temeljem Zakona.

ŠIFRA 37229 Ostale naknade iz proračuna u naravi – refundiranje troškova izdanih prvih osobnih iskaznica u redovnom postupku djeci do 18 godina, s prijavljenim prebivalištem u Republici Hrvatskoj temeljem Sporazuma između Ministarstva unutarnjih poslova i Središnjeg državnog ureda za demografiju i mlade potpisan u kolovozu 2021. godine, Zaključak Vlade RH, Program „Demografska revitalizacija i bolji položaj obitelji“ 2020-2024., provodi se nalogom za preknjiženje Ministarstvu unutarnjih poslova.

ŠIFRA 38117 Tekuće donacije građanima i kućanstvima – odnose se na isplate fizičkim osobama po Ugovorima o dodjeli financijske potpore projektima, temeljem Odluke o dodjeli financijske potpore za posebne potrebe i projekte od interesa za Hrvate izvan Republike Hrvatske za 2024. godinu.

**BILJEŠKE UZ BILANCU**

ŠIFRA B001 Imovina – iznosi 438.386,93 EUR-a

ŠIFRA B002 Nefinancijska imovina – odnosi se na imovinu preuzetu iz Središnjeg državnog ureda za demografiju i mlade i dijela Središnjeg državnog ureda za Hrvate izvan RH i za nabavu nove dugotrajne imovine, umanjenu za obračunati ispravak vrijednosti po propisanim stopama za 2024. godinu. Detaljno obrazloženje prikazano je u bilješkama obrasca PR-RAS u rashodima za nabavu nefinancijske imovine, šifra 42.

ŠIFRA 1 Financijska imovina – iznosi 309.153,41 EUR-a odnosi se na novac za žiro računu odnosno transakcijskom računu 632 za povrate rodiljnih i roditeljskih naknada koje je HZZO isplatio na krive tekuće račune ili zatvorene ili više obračunate i iste se vraćaju na transakciji račun 632. Zbog naknadnog povrata isti nije uplaćen u Državni proračun na stavku rashoda.

Potraživanja za uplaćeni jamčevni polog temeljem ugovora o zakupu poslovnog prostora na lokaciji Ulica grada Vukovara 23, potraživanja za naknade koje se refundiranju za bolovanja na teret HZZO-a, potraživanja za plaćene predujmove dobavljačima i potraživanja za uplaćene prihode poslovanja na izvoru 41.

ŠIFRA 2 Obveze – iskazane su otvorene obveze u iznosu od 28.562.153,13 EUR i odnose se na rashode za zaposlene (plaća za prosinac), materijalne rashode (prijevoz djelatnika, cestarina za prosinac 2024., uredski materijal, režijske troškove – usluge telefona, interneta i pošte, gorivo za službene automobile za prosinac 2024., obavljene usluge promidžbe i informiranja, ugovori o djelu i studentski ugovori za prosinac 2024., održavanje web aplikacija, IT sustava, računovodstvenog programa), rodiljne i roditeljske naknade za prosinac 2024. Sve navedene obveze imaju datum dospijeća nakon 31. prosinaca 2024. i iste će biti podmirene sa pozicija u proračunu Ministarstva demografije i useljeništva.

ŠIFRA 9 Vlastiti izvori – iznos je u minusu radi iskazanog manjka prihoda poslovanja i manjka od nefinancijske i financijske imovine, a odnosi se na iskazane otvorene obveze na dan 31. prosinca 2024.

Najznačaniji iznos šifre 9 odnosi se na izvanbilančne zapise na kojima su evidentirani instrumenti osiguranja plaćanja temeljem odobrenih projekata i za evidentiranu tuđu imovinu dobivenu na korištenje – poslovni prostor, najam uređaja, najam službenih automobila.

**Obvezni analitički podaci**

ŠIFRA dio 16 N Potraživanja za prihode poslovanja – nedospjela – neutrošena sredstva izvora 41 koja će se prenijeti u 2025. godinu i potraživanja za uplaćene jamčevine po Javnoj nabavi.

ŠIFRA 12911 Potraživanja za naknade koje se refundiraju – sastoje se od potraživanja za bolovanja na teret HZZO-a.

ŠIFRA 12912 Potraživanja za predujmove – sastoje se od potraživanja za više plaćeno po ponudama, za navedeni iznos biti će umanjena obveza u 2025. godini.

ŠIFRA dio 23 N Obveze za rashode poslovanja – nedospjele – iskazane su obveze u iznosu od 28.561.409,38 EUR i odnose se na rashode za zaposlene (plaća za prosinac), materijalne rashode (prijevoz djelatnika, cestarina za prosinac 2024., uredski materijal, režijske troškove – usluge telefona, interneta i pošte, gorivo za službene automobile za prosinac 2024. Obavljene usluge promidžbe i informiranja, ugovori o djelu i studentski ugovori za prosinac 2024., održavanje web aplikacija, IT sustava, računovodstvenog programa), rodiljne i roditeljske naknade za prosinac 2024. Sve navedene obveze imaju datum dospijeća nakon 31. prosinaca 2024. i iste će biti podmirene sa pozicija u proračunu Ministarstva demografije i useljeništva u 2025. godini.

ŠIFRA dio 24 N Obveze za nabavu nefinancijske imovine – nedospjele – iznose 743,75 i odnose se na rashode za nabavu barcode čitača za inventuru.

ŠIFRA 23953 Obveze za jamčevine – uplaćene jamčevine za provedene postupke javne nabave, iste će biti vraćene dobavljačima.

ŠIFRA 23958 Obveze proračunskih korisnika za povrat u proračun – odnosi se na novac za žiro računu odnosno transakcijskom računu 632 za povrate rodiljnih i roditeljskih naknada koje je HZZO isplatio na krive tekuće račune ili zatvorene ili više obračunate i iste se vraćaju na transakciji račun 632 i na naknade koje se refundiranju za bolovanja na teret HZZO-a.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Ministarstvo demografije i useljeništva obveznik je popunjavanja Izvještaja prema funkcijskoj klasifikaciji. Prema djelatnosti razvrstan je u klasifikaciju 10 Socijalna zaštita, funkcijskim područjima 104 Obitelj i djeca i iznosi 251.928.056,32 EUR-a

**BILJEŠKE UZ PROMJENE U VRIJEDNOSTI IMOVINE I OBVEZA P-VRIO**

91512 ŠIFRA P018 Proizvedena dugotrajna imovina – povećanje u iznosu od 8.628,54 EUR-a odnosi se na preuzetu imovinu Središnjeg državnog ureda za Hrvate izvan RH temeljem sporazuma o podjeli dokumentacije, poslovnih prostorija, uredske i informatičke opreme te ostale imovine u iznosu od 7.778,41 EUR i Ministarstva rada, mirovinskog sustava, obitelji i socijalne politike temeljem anexa Sporazuma o podjeli dokumentacije, poslovnog prostora, urdske i informatičke opreme, vozila i ostale imovine u iznosu od 850,13 EUR-a (11 kat – Trg Nevenke Topalušić).

**BILJEŠKE UZ IZVJEŠTAJ O OBVEZAMA**

Sukladno uputi Ministarstva financija kod sastavljanja financijskih izvještaja u obrazac OBVEZE u podatak „Stanje obveza na dan 1. siječnja“ ne unose se podaci.

Preuzete obveze iz Središnjeg državnog ureda za demografiju i mlade i Središnjeg državnog ureda za Hrvate izvan Republike Hrvatske iskazati će se kao povećanje obveza u izvještajnom razdoblju.

POVEĆANJE OBVEZA U IZVJEŠTAJNOM RAZDOBLJU

Povećanje obveza u izvještajnom razdoblju iznosi 257.236.126,74 EUR-a i odnosi se na međusobne obaveze u iznosu od 9.310.195,85 EUR-a za refundiranje troškova izdanih prvih osobnih iskaznica u redovnom postupku djeci do 18 godina, s prijavljenim prebivalištem u Republici Hrvatskoj, bolovanja na teret HZZO-a, plaćanje po Ugovoru i tečajeve hrvatskog jezika za strance za ljetni semestar 2023./2024. godine, isplate financijskih sredstava gradovima i općina temeljem objavljenih Poziva. Sadrži obveze za zaposlene u iznosu od 1.441.974,13 EUR, obveze za materijalne rashode 754.182,42 EUR-a, obveze za financijske rashode 875.732,24 EUR-a, obveza za subvencije u iznosu od 12.099,88 EUR-a, obveze za naknade građanima i kućanstvima 244.676.590,22 EUR-a, ostale tekuće obveze u iznosu od 97.409,23 EUR-a i obaveza za nabavu nefinancijske imovine u iznosu od 67.942,77 EUR-a.

Povećanje obveza sadrži i preuzete obveze iz:

1. Središnjeg državnog ureda za demografiju i mlade u iznosu od 5.372.855,65 EUR-a, sastoje se od međusobnih obveza u iznosu od 13.544,97 EUR-a, obveza za rashode poslovanja (plaća za zaposlene, materijalni rashodi do 16. svibnja 2024. (prijevoz djelatnika, usluge telefona, interneta i pošte, gorivo za sl. automobile, licence za programe, održavanje web aplikacija i IT sustava), rodiljne naknade za travanj 2024.) i obveza za nabavu nefinancijske imovine u iznosu od 12.275,00 EUR sve su nedospjele obveze.
2. Središnjeg državnog ureda za Hrvate izvan Republike Hrvatske u iznosu od 25.532,27 EUR-a, a sastoji se od međusobnih obveza u iznosu od 24.280,64 EUR-a za tečajeve hrvatskog jezika za strance za zimski semestar 2023./2024. godine i obveze za naknade građanima i kućanstvima u iznosu od 1.251,63 EUR-a

PODMIRENE OBVEZE U IZVJEŠTAJNOM RAZDOBLJU

Ukupne podmirene obveze u izvještajnom razdoblju iznose 228.673.973,61 EUR-a i odnose se na međusobne obaveze u iznosu od 9.310.195,85 EUR-a za refundiranje troškova izdanih prvih osobnih iskaznica u redovnom postupku djeci do 18 godina, s prijavljenim prebivalištem u Republici Hrvatskoj, bolovanja na teret HZZO-a, plaćanje po Ugovoru i tečajeve hrvatskog jezika za strance za ljetni semestar 2023./2024. godine, isplate financijskih sredstava gradovima i općina temeljem objavljenih Poziva, obveze za zaposlene 1.248.317,98 EUR-a, obveze za materijalne rashode 687.497,79 EUR, obveze za financijske rashode 875.732,06 EUR-a, obveza za subvencije u iznosu od 12.099,88 EUR-a, obveze za naknade građanima i kućanstvima u iznosu od 216.043.692,99 EUR-a, ostale tekuće obveze 69.238,04 EUR-a i obveza za nabavu nefinancijske imovine u iznosu od 67.199,02 EUR-a.

STANJE OBVEZA NA KRAJU IZVJEŠTAJNOG RAZDOBLJA

Obveze Ministarstva demografije i useljeništva na dan 31. prosinca 2024. godine iznose 28.562.153,13 EUR, sastoje se od obveza za rashode poslovanja u iznosu od 28.561.409,38 EUR-a (plaća za zaposlene, materijalni rashodi (prijevoz djelatnika, usluge telefona, interneta i pošte, gorivo za sl. automobile, licence za programe, održavanje web aplikacija i IT sustava), rodiljne naknade za prosinac 2024. i obveza za nabavu nefinancijske imovine u iznosu od 743,75 EUR-a, sve su nedospjele obveze.

Zakonski predstavnik:

MINISTAR

Ivan Šipić

Zagreb, 31. siječnja 2025.

Izradila:

Ivana Berend